कई लोगों को यह दृश्य देखकर फूलन की याद आयी और उन्होंने कहा कि द्रौपदी को फूलन बन जाना चाहिए. बिहार में मल्लाहों के नेता फूलन को अपना आइकन बनाने की कोशिश में जुटे हैं. मगर वह न द्रौपदी थी, न फूलन वह उस बेहया शहर की एक रंडी थी. वह उस आरा की रंडी थी, जहां रंडियों के नाम से दो चौराहे हैं. जहां के सबसे बड़े आइकन वीर कुंवर सिंह ने वेश्या के तौर पर मशहूर अपनी प्रेमिका को वह सम्मान दिया जो लोग अपनी विवाहिता को भी नहीं देते. फिर याद आया कि इसी शहर की वह कहानी थी, अनारकली ऑफ आरा, जिसे अविनाश दास ने फिल्माया था, जिसमें एक रंडी ने छिछोरे वीसी से टक्कर ली थी और उसे पटखनी दी थी. मगर उसी आरा में एक औरत नंगी घुमाई जा रही थी और लोग किलकारी मार रहे थे और वीडियो बना रहे थे.